CELEX: 32020D0649
Language: da
Date: 2020-05-07 00:00:00
Title: Rådets afgørelse (EU) 2020/649 af 7. maj 2020 om den holdning, der skal indtages på Den Europæiske Unions vegne på det 56. møde i ekspertkomitéen vedrørende transport af farligt gods, der er nedsat af Den Mellemstatslige Organisation for Internationale Jernbanebefordringer, for så vidt angår visse ændringer af tillæg C til konventionen om internationale jernbanebefordringer

15.5.2020   
               
               
                  DA
               
               
                  Den Europæiske Unions Tidende
               
               
                  L 153/1
               
            
         RÅDETS AFGØRELSE (EU) 2020/649
         af 7. maj 2020
         om den holdning, der skal indtages på Den Europæiske Unions vegne på det 56. møde i ekspertkomitéen vedrørende transport af farligt gods, der er nedsat af Den Mellemstatslige Organisation for Internationale Jernbanebefordringer, for så vidt angår visse ændringer af tillæg C til konventionen om internationale jernbanebefordringer
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 91 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Unionen tiltrådte konventionen om internationale jernbanebefordringer af 9. maj 1980, som ændret ved Vilniusprotokollen af 3. juni 1999 (»COTIF«), i medfør af Rådets afgørelse 2013/103/EU (1).
                  
               
                     (2)
                  
                  
                     Alle medlemsstater undtagen Cypern og Malta er parter i COTIF.
                  
               
                     (3)
                  
                  
                     Af artikel 6 i COTIF fremgår det, at international jernbanetrafik og godkendelse af jernbanemateriel til brug i international trafik skal være underlagt regler, der er opført i nævnte artikel, navnlig reglementet for international befordring af farligt gods med jernbane (RID), som udgør tillæg C til COTIF.
                  
               
                     (4)
                  
                  
                     Ved Europa-Parlamentets og Rådets direktiv 2008/68/EF (2) fastsættes krav til transport af farligt gods ad vej, med jernbane eller ad indre vandveje inden for eller mellem medlemsstaterne på grundlag af RID.
                  
               
                     (5)
                  
                  
                     I henhold til artikel 13, stk. 1, litra d), og artikel 33, stk. 5, i COTIF kan ekspertkomitéen vedrørende befordring af farligt gods (»ekspertkomitéen vedrørende RID«) under Den Mellemstatslige Organisation for Internationale Jernbanebefordringer (»OTIF«) ændre bilaget til RID.
                  
               
                     (6)
                  
                  
                     Ekspertkomitéen vedrørende RID skal på sit 56. møde den 27. maj 2020 vedtage ændringer for at tilpasse bilaget til RID til den videnskabelige og tekniske udvikling.
                  
               
                     (7)
                  
                  
                     De påtænkte ændringer vedrører tekniske standarder og har til formål at sikre, at transporten af farligt gods er sikker og effektiv, samtidig med at der tages hensyn til den videnskabelige og tekniske udvikling i sektoren og udviklingen af nye stoffer og genstande, der kan udgøre en fare under transporten.
                  
               
                     (8)
                  
                  
                     De påtænkte ændringer anses for velegnede til at sikre transport af farligt gods på en omkostningseffektiv måde og kan derfor støttes.
                  
               
                     (9)
                  
                  
                     Den holdning, der skal indtages på Unionens vegne i ekspertkomitéen vedrørende RID, bør fastlægges, da ændringerne af RID får bindende virkning for Unionen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på det 56. møde i ekspertkomitéen vedrørende befordring af farligt gods under Den Mellemstatslige Organisation for Internationale Jernbanebefordringer inden for rammerne af konventionen om internationale jernbanebefordringer af 9. maj 1980, som ændret ved Vilniusprotokollen af 3. juni 1999, er fastsat i tabellen over ændringsforslag i dokument ST 7049/20 (3).
            Mindre ændringer af de dokumenter, der er omhandlet i nævnte tabel over ændringsforslag, kan vedtages af repræsentanter for Unionen i ekspertkomitéen vedrørende RID, uden at Rådet skal træffe yderligere afgørelse.
         
         
            Artikel 2
            Afgørelser, som er endeligt vedtaget af ekspertkomitéen vedrørende RID, offentliggøres i Den Europæiske Unions Tidende med angivelse af datoen for deres ikrafttræden.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 7. maj 2020.
            
               
                  På Rådets vegne
               
               G. GRLIĆ RADMAN
               
                  Formand
               
            
         
         
            (1)  Rådets afgørelse 2013/103/EU af 16. juni 2011 om undertegnelse og indgåelse af aftalen mellem Den Europæiske Union og Den Mellemstatslige Organisation for Internationale Jernbanebefordringer om Den Europæiske Unions tiltrædelse af konventionen om internationale jernbanebefordringer (COTIF) af 9. maj 1980, som ændret ved Vilniusprotokollen af 3. juni 1999 (EUT L 51 af 23.2.2013, s. 1).
         
            (2)  Europa-Parlamentets og Rådets direktiv 2008/68/EF af 24. september 2008 om indlandstransport af farligt gods (EUT L 260 af 30.9.2008, s. 13).
         
            (3)  Dokument ST 7049/20 findes på http://register.consilium.europa.eu.